A li di For disore a son tancj puescj dulà lâ fasint sport, plui la bielece dai puescj e dai monts, part dis Dolomitis Furlanis. Par chest a son tancj zîrs chi ator: prin di ducj il zîr di cheste pagjine For disore - Rifugjo Giaf - d'Istât, adun cul zîr su la nêf For disore - Rifugjo Giaf - d'Invier. Sul versant Nord de valade a son invezit i zîrs For disore - Malghe Tragonie e For disore - Malghe Tartoi, zontâts adun tal zîr impegnatîf For disore - T&T - troi. Ultin te liste ma no pe bielece e pal toc in freeride, d'Istât e d'Invier, For disore - Rifugjo Pacherini.
Il zîr For disore - Rifugjo Giaf - d'Istât al tache dongje il parc divertiment ad ôr dal Tiliment. Il percors al è plui di dut su strade blancje, sierade al trafic o no par ducj.
L'atac al è diluc l'"Anello di Forni" cal passe su la bande çampe dal Tiliment, a Nord, lant su viers l'atac de valade. Dut cun piçulis rivis sù e jù.
Une rive a dîs di jessi rivâts ae strade asfaltade bande il Rifugjo Giaf. A si svolte a çampe e si va indenant; prime in plan e daspò a tache a menâ sù.
Lant indenant a son lis 3 variants, chê a son disot:
Sempliç: te variant sempliç la salide si ferme a mieç, svoltant a çampe su un vât. Devant al è l'atac dal troi CAI 367 bande il Pas dal Lavinâl, a çampe invezit la rive jù viers For disore, chê che si fâs. Passât il flump (tierce foto) si va jù a For, dut su stradele. Il zîr par navigatôr al à il zîr 'dificil', istès - passât il flump e tacade la rive jù - si zontisi subit al percors.
Mieç: in chest câs si fâs dute la rive sù. Propit dute. La salide a tache za buine, passât il puint la salide e je ancjemò piês. Il prin toc al è su ciment. Il zîr al rive fin al Rifugjo Giaf. Li e finìs la rive sù e si tache a lâ jù, simpri su la stradele fate prime. Al è ancje un troi cal va dal rifugjo al puint, ma a nol è conseât pe MTB, tant la stradele e je juste pe corse: tocs drets e e tire jù.
Rivâts a une svolte a çampe (seste foto) si cjape un troi a man drete, biel e plui e mancul in plan. Chest al puarte ae valade in bande, rivant po al glereâl di un riul. Si cjape alore la strade di rive jù, ca mene al font de valade e che va vie dilunc fûr il Tiliment. Chest zîr al è cuasi dut dentri il file dal navigatôr.
Dificil: âstu let i zîrs 'sempliç' e 'mieç'? Brâf, cumò a tu scuvierzis il toc miôr. Di rive jù pe stradele, dongje de fin de valade piçule si viôt un cartel (decime foto) cal fâs viodi il troi pes MTB. Chest al è tal percors pal navigatôr ma, sâstu, cuant che si cor di rive jù... Si svolte alore cjapant il troi pe MTB. Une prime salidute e daspò un traviers - di stâ atents - al puarte ae rive jù. Cheste e je dome pes bicis e alore, sì, si pues cori! Il troi al salte fûr su la strade blancje dilunc il Tiliment, la stesse pes tre variants, chê a mene al pont di li che si à tacât.
Cuant che la strade, di rive jù, a rive dongje dal flump dutis trê lis variants a si zontìn. A si vâ indenant di rive jù fra boscs e prâts, rivant dongje di li che a si à tacât.
Il zîr al vâ indenant ancjemò, lant ju e svoltant pal parc, i lâcs e i puints sul Tiliment. A si svolte di gnûf bande Nord-Ovest, rivant int un lamp a li che a si à tacât.
Il percors par navigatôr al à dentri il zîr 'dificil', lunc 14 km e cun 600 m di rive sù.
fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn